Spørgsmål omkring menstruation Hej Jeg er 13 år og har måske fået min første menstruation, mit udflåd er nemlig mørkt, men er det normalt at der nogle gange er slimede klumper?
Kære pige på 13-år,Tak, for dit spørgsmål. Ja, det lyder til at du har fået din første menstruation, når det er mørkt. Menstruationsblod kan dog variere både med hvor meget der er og hvilken farve det har. Det kan være helt lyst rødt og over mod mørkt og kraftigt. Jo mørkere det er jo længere tid, tyder det på, at blodet har været undervejs og opholdt sig i kroppen. Det er også i den forbindelse, at der kan danne sig små klumper af blod.Så til dit spørgsmål om det er normalt, at der er slimede klumper i menstruationsblod, så vil vi sige, ja det er det helt klart. Det er derfor ikke noget du skal være bekymret omkring. Jeg håber dette var svar på dit spørgsmål, ellers må du gerne skrive igen.De bedste hilsner,Henriette og Majbritt